cyanic-selkie/wikianc huggingface dataset:
Παναγία η Αρμάτα
Τα μνημεία στο άλσος του ναού
Σε μικρή απόσταση και προς την ανατολική πλευρά της εκκλησίας βρίσκονται δύο επιβλητικοί τάφοι που ανήκουν ο ένας στην οικογένεια Κούτση και ο άλλος στην οικογένεια Χατζηαναργύρου. Το πρώτο επιτύμβιο μνημείο είναι προς τιμήν του ναυμάχου και κτήτορα του ναού Ιωάννη Γ. Κούτση (1797-1860) και της γυναίκας του Αικατερίνης (1802-1896). Πρόκειται για έργο μεγάλης καλλιτεχνικής αξίας, άγνωστου μαρμαρογλύπτη. Έχει σχήμα πυραμίδας που απολήγει σε οβελίσκο αιγυπτιακού τύπου. Η πυραμιδοειδής βάση του είναι κατασκευασμένη από ισομεγέθεις ροδόχροες, λαξευμένες, πέτρες και ο οβελίσκος από πέντε τετράγωνους μαρμάρινους σπονδύλους. Ολόγυρα στο μνημείο υπάρχει κιγκλίδωμα από σίδερο καλαίσθητο. Στον τελευταίο σπόνδυλο δυτικά είναι σκαλισμένο το οικόσημο των Κουτσαίων, ένας αετός με ανοιγμένα τα φτερά και κάτω από τα νύχια του το γράμμα Κ. Στην ανατολική πλευρά του ίδιου σπονδύλου είναι λαξευμένη η αναπαράσταση της ναυμαχίας των Σπετσών. Το δεύτερο επιτύμβιο μνημείο αποτελείται από μια μαρμάρινη στήλη μέσα σε κιγκλίδωμα από σίδερο. Ανήκει στην οικογένεια των Χατζηαναργυραίων, μεταξύ των οποίων του ιστορικού Ανάργυρου Χατζηαναργύρου (1814-1885) και της γυναίκας του Αικατερίνης (1825-1906).
Ο ιστορικός ναός της Παναγίας της Αρμάτας, ο περιβάλλον χώρος του άλσους καθώς και τα ταφικά μνημεία έχουν χαρακτηριστεί από το Υπουργείο Πολιτισμού ως διατηρητέα και προστατευόμενα μνημεία.
Το 1992 αναστηλώθηκε το κανονιοστάσιο και διαμορφώθηκε σε ιστορικό πάρκο. Σε περίοπτη θέση του τοποθετήθηκε ο ανδριάντας του Σπετσιώτη πυρπολητή Κοσμά Μπαρπάτση έργο της γλύπτριας Ναταλίας Μελλά. Το μπρούντζινο άγαλμα παρουσιάζει τον Μπαρπάτση όρθιο να κράτα στο δεξί του χέρι δαυλό σύμβολο της άσβεστης φλόγας της Ελληνικής Επανάστασης.
Λίγα μέτρα μακριά από το άγαλμα του Μπαρμπάτση το 2003 για να τιμηθούν οι κοινοί αγώνες των Ελλήνων και των Ρώσων στα Ορλωφικά εγκαινιάστηκε από εκπροσώπους της Ρωσικής Ομοσπονδίας η προτομή του Ρώσου κόμη Αλέξιου Ορλώφ.
Κατηγορία:Σπέτσες
24 Σεπτεμβρίου
23 Σεπτεμβρίου | 24 Σεπτεμβρίου | 25 Σεπτεμβρίου
Η 24η Σεπτεμβρίου είναι η 267η ημέρα του έτους κατά το Γρηγοριανό ημερολόγιο (268η σε δίσεκτα έτη). Υπολείπονται 98 ημέρες.
Ορθόδοξη Εκκλησία
Κατηγορία:Ημέρες του έτους
Wild Dances
Το "Wild Dances" είναι ένα σινγκλ από την Ουκρανή τραγουδίστρια και τραγουδοποιό Ρουσλάνα. Το τραγούδι, που εκπροσώπησε τη χώρα της, κέρδισε τον που πραγματοποιήθηκε στην Κωνσταντινούπολη, με βαθμολογία 280 βαθμούς. Μια ουκρανική έκδοση με το όνομα "Dyki tantsi" (Дикі танці) κυκλοφόρησε στη Ρωσία και την Ουκρανία.
Το 2022, η The Independent το ανακήρυξε ως το 55ο καλύτερο νικητήριο τραγούδι της Eurovision όλων των εποχών.
Ιστορικό και σύνθεση
Αφού προκρίθηκε στον τελικό, τερματίζοντας δεύτερη στον ημιτελικό του Διαγωνισμού Τραγουδιού της Eurovision 2004, σημείωσε συνολικά 280 βαθμούς στον τελικό, καθιστώντας την την πρώτη νίκη για την Ουκρανία. Με ένα μείγμα αγγλικών και ουκρανικών στίχων, το "Wild Dances" είχε τη διάκριση να γίνει το πρώτο τραγούδι που κέρδισε τη Eurovision που τραγουδήθηκε τουλάχιστον εν μέρει σε άλλη γλώσσα από την αγγλική από την αλλαγή κανόνων του 1999, όταν οι χώρες είχαν τη δυνατότητα να τραγουδήσουν σε γλώσσα της επιλογής τους και όχι σε μία από τις επίσημες γλώσσες τους. Με αυτή τη νίκη, η Ουκρανία έγινε η τρίτη μετασοβιετική χώρα που κέρδισε τον διαγωνισμό, μετά τις και. Το τραγούδι έμεινε στη μνήμη για μια δυναμική ερμηνεία, την οποία η Ρουσλάνα έδωσε με μια δερμάτινη στολή, εμπνευσμένη από το Ζήνα: Η Πριγκίπισσα του Πολέμου και την εθνική παράδοση της Ουκρανίας. Η δουλειά για το τραγούδι διήρκεσε περίπου τρεις μήνες. Το μοντάζ και η ηχοληψία έγιναν από τη Ρουσλάνα μαζί με ειδικούς από Κίεβο, Λονδίνο και Νέα Υόρκη. Η ηχογράφηση έγινε μαζί με έναν κιθαρίστα από τους Cool Before, και έναν πρώην τρομπετίστα από τους Zdob și Zdub. Οι ουκρανικοί και αγγλικοί στίχοι του τραγουδιού, καθώς και το ρεφρέν και η μελωδία, υπέστησαν σημαντικές αλλαγές από το αρχικό στάδιο. Το τραγούδι αγοράστηκε με αποκλειστικά πνευματικά δικαιώματα στο Βιετνάμ από τον Βιετναμέζο τραγουδιστή-τραγουδοποιό Hồ Quỳnh Hương. Έχει μια δική της Βιετναμέζικη εκδοχή του τραγουδιού, με τίτλο "Vũ điệu hoang dã".
Χρήση σε μέσα
Το τραγούδι χρησιμοποιείται στο soundtrack του βιντεοπαιχνιδιού του 2008, Grand Theft Auto IV. Η Αμερικανίδα αθλήτρια και παγκόσμια πρωταθλήτρια του 2011 Jordyn Wieber αποκάλυψε ότι χρησιμοποιεί αυτό το τραγούδι ως μουσική ασκήσεων στο πάτωμα. Το σινγκλ συμπεριλήφθηκε στο επίσημο άλμπουμ συλλογής με τίτλο The Very Best of Eurovision για τον εορτασμό της 60ής επετείου του διαγωνισμού.
Λίστα κομματιών
Official versions
Μουσικό βίντεο
Το επίσημο μουσικό βίντεο για το τραγούδι προβλήθηκε για πρώτη φορά στις 6 Μαΐου 2004 (πριν από τη Eurovision) στο MTV Russia στην εκπομπή 12 Angry Viewers, αλλά αποδοκιμάστηκε από το κοινό. Τα γυρίσματα έλαβαν χώρα στο εγκαταλελειμμένο κτίριο του Ice Palace, το οποίο μετονομάστηκε αμέσως σε "The Iceberg Palace" από τα μέλη του πληρώματος της Ρουσλάνα επειδή κανένας εξοπλισμός θέρμανσης που έφερε μαζί με τη Ρουσλάνα δεν μπορούσε να ζεστάνει το κρύο ο αέρας του τεράστιου κτιρίου σε ένα άνετο επίπεδο. Το κτίριο ήταν «στολισμένο» με σκυρόδεμα και παράθυρα χωρίς τζάμι. Παρά το σενάριο του βίντεο κλιπ, που προέβλεπε συνεχή αναμμένη φωτιά σε μεγάλα βαρέλια, πυρσούς στη σκηνή, συρματόσχοινα και ακόμη και ένας πραγματικός στρατιωτικός φλογοβόλος, μόνο το "Wild Dances" θα μπορούσε να βοηθήσει τους ανθρώπους να ζεσταθούν τελικά.
Εξώφυλλο
Φωτογράφος – Valerii Reshetniak
Εξωτερικοί σύνδεσμοι
Κατηγορία:Διαγωνισμός Τραγουδιού Eurovision 2004 Κατηγορία:Τραγούδια του 2004 Κατηγορία:Singles του 2004 Κατηγορία:Singles της EMI Κατηγορία:Αγγλόφωνα τραγούδια Κατηγορία:Νικητήρια τραγούδια του διαγωνισμού τραγουδιού της Eurovision Κατηγορία:Τραγούδια της Ουκρανίας στη Eurovision
Βουλγαρικές βουλευτικές εκλογές Συντακτικής συνέλευσης 1946
Εκλογές για τη Συνταγματική Συνέλευση διεξήχθησαν στη Βουλγαρία στις 27 Οκτωβρίου του 1946. Οι εκλογές έγιναν για να εκλέξουν τα μέλη για την 6η Εθνοσυνέλευση, επιφορτισμένη με την υιοθέτηση ενός νέου συντάγματος. Το Πατριωτικό μέτωπο, μία αντιφασιστική συμμαχία που κυριαρχείται από το Κομμουνιστικό Κόμμα Βουλγαρίας, είχε έρθει στην εξουσία το 1944 μετά από ένα πραξικόπημα. Τώρα που ο Δεύτερος Παγκόσμιος Πόλεμος είχε τελειώσει και η μοναρχία καταργήθηκε οι κομμουνιστές ήθελαν να υιοθετήσουν ένα νέο σύνταγμα. Οι κομμουνιστές κέρδισαν μια μεγάλη πλειοψηφία, με 53,5 τοις εκατό των ψήφων και 278 από τις 465 έδρες. Η προσέλευση των ψηφοφόρων ήταν 92,6%. Αυτό θα είναι η χαμηλότερη συμμετοχή ψηφοφόρων που οι κομμουνιστές ή το Πατριωτικό Μέτωπο θα μπορούσα να ισχυριστεί κατά τη διάρκεια των 43 χρόνων του απροκάλυπτου κομμουνισμού στη Βουλγαρία. Κατά τα επόμενα έτη, το Πατριωτικό Μέτωπο θα διεκδικήσει και θα κερδίσει τις εκλογές με ομόφωνη ή σχεδόν ομόφωνη υποστήριξη.
Παραπομπές
Κατηγορία:Βουλγαρικές βουλευτικές εκλογές
Buffy the Vampire Slayer
Κεντρικός χαρακτήρας της σειράς είναι η Μπάφφυ Σάμμερς (Buffy Summers) και πρωτοεμφανίστηκε στην κινηματογραφική ταινία του 1992 "Buffy the Vampire Slayer" πριν μεταπηδήσει τόσο στην τηλεοπτική σειρά όσο και στην ομώνυμη σειρά κόμικς. Η πρώτη ενσάρκωση του χαρακτήρα έγινε από την ηθοποιό Kristy Swanson στην ταινία, ενώ στην τηλεοπτική σειρά το ρόλο ερμήνευσε η Σάρα Μισέλ Γκέλαρ (Sarah Michelle Gellar).
Η σειρά παρακολουθεί τη ζωή της νεαρής Μπάφφυ, η οποία ανακαλύπτει ότι κατέχε το χάρισμα να καταπολεμά και να εξολοθρεύει βαμπίρ, δαίμονες, και γενικά τις δυνάμεις του σκότους.
Σπύρος Μοτσενίγος (καλαθοσφαιριστής)
Ο Σπύρος Μοτσενίγος (γενν. Μαρούσι Αττικής, 1 Ιανουαρίου 1992) είναι Έλληνας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Χαρίλαο Τρικούπη Μεσολογγίου.
Σταδιοδρομία
Σε επαγγελματικό επίπεδο αγωνίστηκε για πρώτη φορά την αγωνιστική περίοδο 2009-10 στην Α2 Εθνική για λογαριασμό του Ερμή Περάματος. Την περίοδο 2011-12 πήρε μεταγραφή στην ομάδα του Α.Γ.Ο. Ρεθύμνου, ενώ το καλοκαίρι του 2012 επέστρεψε στην πρωτεύουσα για να φορέσει τη φανέλα του Πανιωνίου, συμμετέχοντας και σε αγώνες του EuroCup.
Φορώντας το εθνόσημο αγωνίστηκε στο Ευρωπαϊκό Πρωτάθλημα Παίδων το 2008 στο Κιέτι, στο Ευρωπαϊκό Πρωτάθλημα Εφήβων το 2009 στο Μετς, στο Βαλκανικό Πρωτάθλημα Εφήβων το 2009 στο Βουκουρέστι, στο Ευρωπαϊκό Πρωτάθλημα Εφήβων το 2010 στο Βίλνιους και στο Ευρωπαϊκό Πρωτάθλημα Νέων Ανδρών το 2012 στη Σλοβενία.
Αβινιόν
Η Αβινιόν (γαλ. Avignon, οξιτανικά Avinhon) είναι πρωτεύουσα του νομού Βωκλύζ στην περιοχή Προβηγκία-Άλπεις-Κυανή Ακτή στη νότια Γαλλία. Βρίσκεται στην αριστερή όχθη του ποταμού Ροδανού και είναι κυρίως γνωστή ως έδρα των 7 παπών γαλλικής καταγωγής την περίοδο 1309-1377.
Ιστορία
Στην περιοχή της Αβινιόν έχουν βρεθεί αρκετά αρχαία αντικείμενα που χρονολογούνται μέχρι και την Παλαιολιθική εποχή. Περί το 539 π.Χ. οι Φωκαείς της Μασσαλίας ίδρυσαν στην περιοχή αυτή έναν εμπορικό κόμβο στις όχθες του Ροδανού με την ονομασία Аὐενιὼν, σύμφωνα με τον γεωγράφο Αρτεμίδωρο τον Εφέσιο, πληροφορίες από το έργο του οποίου βρίσκουμε στο έργο του Στέφανου του Βυζάντιου. Κατά τον 2ο αιώνα π.Χ. έγινε ρωμαϊκός οικισμός με το όνομα Αβένιο. Από το 300 μέχρι το 500 μ.Χ. η πόλη δέχτηκε πολλές επιδρομές από Φράγκους, Αλεμάνους, Γότθους και Βουργουνδούς. Το 734 κατακτήθηκε από τους Σαρακηνούς και στη συνέχεια την ελευθέρωσε ο Κάρολος Μαρτέλος το 737. Ενσωματώθηκε με το βασίλειο της Βουργουνδίας το 932 και το 1129 αναγνωρίστηκε ως αυτόνομη κοινότητα από τον κόμη Γουλιέλμο Β'. Αυτό κράτησε μόλις για έναν αιώνα καθώς το 1226, ύστερα από τρίμηνη πολιορκία, την κατέλαβε ο Λουδοβίκος Η' και αφαίρεσε τα όποια προνόμια είχε η πόλη.
Την περίοδο 1309-1376 η Αβινιόν βρισκόταν κάτω από την παπική εξουσία, μια περίοδος που η Δυτική Καθολική Εκκλησία αποκαλεί Βαβυλωνιακή αιχμαλωσία ή Εξορία της Αβινιόν. Ονομάστηκε έτσι γιατί η εποχή αυτή ήταν πολύ επιζήμια για την Καθολική εκκλησία και αντιθέτως πολύ επικερδής για την πόλη, που διένυσε την χρυσή εποχή της. Από την εγκατάσταση του πρώτου πάπα ο πληθυσμός και η έκταση της πόλης αυξήθηκε σταδιακά. Πολλοί καλλιτέχνες και άνθρωποι των γραμμάτων ακολούθησαν τους πάπες και έτσι η πόλη απέκτησε έναν κοσμοπολίτικο χαρακτήρα, στοιχείο που βοήθησε στην διεύρυνση της πολιτικής της ακτινοβολίας και επιρροής στις γύρω περιοχές. Η ανάπτυξη της πόλης σταμάτησε όταν το 1348 μια επιδημία πανώλης μείωσε σημαντικά τον πληθυσμό, μείωση που συνεχίστηκε με μεγαλύτερο ρυθμό μετά την αποχώρηση του πάπα το 1377. Μετά από μια σύντομη περίοδο ακμής η πόλη πλέον άρχιζε να παρακμάζει.
Νέες επιδημίες πανώλης αποδεκάτισαν ξανά τους κατοίκους της Αβινιόν το 1580 και το 1721 συμβάλλοντας ακόμη περισσότερο στην παρακμή της πόλης. Το 1791, ύστερα από απόφαση της Γαλλικής εθνοσυνέλευσης, που επικυρώθηκε από τον πάπα με την συμφωνία του Τολεντίνο, η Αβινιόν προσαρτήθηκε στη Γαλλία. Τέλος, το 1942 η πόλη κατελήφθη από τους Γερμανούς και απελευθερώθηκε το 1944.
Οι πάπες της Αβινιόν
Οι εφτά διαδοχικοί πάπες γαλλικής καταγωγής που έκαναν την Αβινιόν έδρα τους ήταν οι:
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Γαλλία
Μοντεβιάλε
Το Μοντεβιάλε (ιταλικά: Monteviale) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Νέα Μουδανιά
Τα Νέα Μουδανιά (συχνά αναφέρονται άτυπα και ως Μουδανιά) είναι πόλη της Μακεδονίας και έδρα του Δήμου Νέας Προποντίδας της Περιφερειακής Ενότητας Χαλκιδικής. Η πόλη δημιουργήθηκε από Μικρασιάτες που προέρχονταν από τα Μουδανιά της Μικράς Ασίας. Σήμερα, είναι η μεγαλύτερη πόλη της Χαλκιδικής και μητροπολιτικό κέντρο της, με μόνιμο πληθυσμό 10.042 κατοίκους.
Απέχει από τη Θεσσαλονίκη 54 χιλιόμετρα. Οι κάτοικοι ασχολούνται με τις τουριστικές επιχειρήσεις και με την αλιεία. Μαζί με τη Νέα Μηχανιώνα η πόλη αποτελεί ένα από τα μεγαλύτερα αλιευτικά κέντρα στην Κεντρική Μακεδονία. Η ιχθυόσκαλα της παραλίας είναι μία από τις μεγαλύτερες της Μεσογείου και διακινεί τόνους γαύρου και σαρδέλας, εντός και εκτός Ελλάδας.μικρογραφία|Ιερός Ναός Αγίου ΓεωργίουΤα Νέα Μουδανιά αποτελούν κύριο εμπορικό και οικονομικό κέντρο της Χαλκιδικής· λειτουργούν καταστήματα, τράπεζες, ταχυδρομεία, ιδιωτικά ιατρεία όλων των ειδικοτήτων, φαρμακεία 24ωρης λειτουργίας, δημόσιες υπηρεσίες, καθώς και το μοναδικό Εμπορικό Κέντρο της Χαλκιδικής, το Enigma Shopping Center. Στην πόλη γίνεται μία φορά την εβδομάδα (κάθε Τετάρτη) η μεγαλύτερη υπαίθρια λαϊκή αγορά της Χαλκιδικής.
Επίσης, αποτελούν και πνευματικό - μορφωτικό κέντρο με το Μικρασιατικό Λαογραφικό Μουσείο Βιθυνίας, αφιερωμένο στη λαογραφία της Βιθυνίας της Μικράς Ασίας, τον γενέθλιο τόπο των προσφύγων της περιοχής, το Μουσείο Αλιευτικών Σκαφών και Εργαλείων, Πολιτιστικούς Συλλόγους, σχολεία (6 νηπιαγωγεία, 4 Δημοτικά, 2 Γυμνάσια, 2 Λύκεια). Εκεί δραστηριοποιείται ο Παναθλητικός Όμιλος Μουδανιών –το τμήμα ποδοσφαίρου αγωνίζεται στην Α1 ΕΠΣ Χαλκιδικής και μια ομάδα του τμήματος πετοσφαίρισης συμμετέχει στην Α2–, η Σκακιστική Ακαδημία Νέων Μουδανιών που αγωνίζεται στην Α' Εθνική και ο Ναυτικός Όμιλος Μουδανιών με πλούσια αγωνιστική δράση.
Στα Νέα Μουδανιά, βρίσκεται ο μεγάλος ναός του Αγίου Γεωργίου, με ένα από τα μεγαλύτερα καμπαναριά στη Μακεδονία. Επίσης, στο ψηλότερο σημείο της πόλης, το λεγόμενο λόφο της «Παναγίας Κορυφινής», είναι κτισμένος ο ομώνυμος ναός όπου βρίσκεται η εικόνα της Παναγίας Κορυφινής, της εκ Καλολίμνου, που μετέφεραν οι Μικρασιάτες από την νήσο Καλόλιμνο, η οποία βρισκόταν απέναντι από τα Μουδανιά της Μικράς Ασίας. Επίσης τιμάται ο νεομάρτυρας άγιος Αθανάσιος ο εκ Σπάρτης Πισιδίας Μικράς Ασίας μαρτύρησε στα Μουδανιά της Μικράς Ασίας στις 29 Οκτωβρίου 1653. Δίπλα ακριβώς στην πόλη των Νέων Μουδανιών υπάρχουν πολύ όμορφες παραλίες, τις οποίες κάθε χρόνο επισκέπτονται πολλοί τουρίστες από όλη την Ελλάδα αλλά και από το εξωτερικό.
Ιστορικά στοιχεία
μικρογραφία|Ο Ιερός Ναός της Παναγίας Κορυφινής, που στεγάζει την ομώνυμη ιερά είκονα που κόμισαν οι [[Μικρασιάτες από τη νήσο Καλόλιμνο της Μικράς Ασίας.]] μικρογραφία|Αεροφωτογραφία των Νέων Μουδανιών Τα Νέα Μουδανιά κτίστηκαν το 1922 από πρόσφυγες της Μικράς Ασίας. Συγκεκριμένα ήταν Έλληνες που κατοικούσαν στα παράλια της Προποντίδας (στα Μουδανιά) και ασχολήθηκαν με τη γεωργία και το εμπόριο. Πλέοντας στα δυτικά παράλια της Χαλκιδικής, αποβιβάστηκαν στο "Καργί λιμάνι" (που σημαίνει "απάνεμο λιμάνι"). Πρώτος Πρόεδρος της κοινότητας και αυτός που δημιούργησε τα θεμέλια ήταν ο Φώτης Ορφανίδης. Σήμερα σώζεται ο ελαιώνας που είχαν δει οι πρώτοι κάτοικοι που ήρθαν στα Νέα Μουδανιά, από το 1923. Αναπτύχθηκαν γρήγορα και εξελίχθηκαν σε μεγάλο τουριστικό κέντρο.μικρογραφία|307x307εσΣτην περιοχή των Νέων Μουδανιών έχουν εντοπιστεί τα ίχνη αρχαίας πόλης που ταυτίζεται ίσως με την αρχαία Σπάρτωλο.
Διατελέσαντες κοινοτάρχες και δήμαρχοι
μικρογραφία|Το Δημαρχείο Μουδανιών σήμερα. Σύμφωνα με τη μαρμάρινη επιγραφή στο κτήριο του δημαρχείου, κοινοτάρχες και δήμαρχοι διετέλεσαν τα ακόλουθα πρόσωπα:
Συγκοινωνία
Στην πόλη, εδρεύει ο κεντρικός Σταθμός του ΚΤΕΛ Χαλκιδικής, με καθημερινά δρομολόγια προς όλη την Χαλκιδική, και τη Θεσσαλονίκη. Τα Νέα Μουδανιά, συνδέονται με τη Θεσσαλονίκη, μέσω του αυτοκινητοδρόμου Α24 Μουδανιών-Θεσσαλονίκης. Υπάρχουν 4 βασικοί οδικοί άξονες. Η περιφερειακή οδός περιμετρικά της πόλης, που συνδέει την βόρεια είσοδο στην πόλη με τον σταθμό ΚΤΕΛ Χαλκιδικής. Η οδός Θεσσαλονίκης, επί της οποίας υπάρχουν πολλά ιδιωτικά ιατρεία αλλά και καταστήματα και σούπερ μάρκετ. Η οδός Τζαβούρα, ο πιο εμπορικός δρόμος της πόλης, καθώς και η λεωφόρος Ελευθερίας, επί της οποίας υπάρχουν σχολεία, νηπιαγωγεία και σούπερ μάρκετ.
Εξωτερικοί σύνδεσμοι
Κατηγορία:Δήμος Μουδανιών Κατηγορία:Κωμοπόλεις του νομού Χαλκιδικής Κατηγορία:Λιμένες της Ελλάδας Κατηγορία:Δήμος Νέας Προποντίδας
Μαχαμαντού Σιντιμπέ
Ο Μαχαμαντού Σιντιμπέ (Mahamadou Sidibè, 8 Οκτωβρίου 1978) είναι ποδοσφαιριστής από το Μάλι, ο οποίος αγωνίζεται ως τερματοφύλακας. Είναι διεθνής με την εθνική ομάδα ποδοσφαίρου του Μάλι.
Βιογραφία
Γεννήθηκε στις 8 Οκτωβρίου του 1978 και πρωτοέπαιξε στην Ελλάδα την περίοδο 2001-2002, με την ομάδα του Αθηναϊκού, στο πρωτάθλημα της Β' εθνικής.
Το καλοκαίρι του 2002 αποκτήθηκε από το Αιγάλεω, με το οποίο αγωνίσθηκε 4 χρόνια, συμμετέχοντας σε αγώνες πρωταθλήματος Α' Εθνικής, κυπέλλου Ελλάδας, Ιντερτότο και του κυπέλλου ΟΥΕΦΑ, την περίοδο 2004-2005.
Το 2006-2007 αγωνίσθηκε στην ομάδα της Κέρκυρας (Α' εθνική) και το 2007-2008 στον ΠΑΣ Γιάννινα (Β' Εθνική). Από το 2008 συνεχίζει την καριέρα του στον Εθνικό Άχνας.
Πηγές
Κατηγορία:Ποδοσφαιριστές Αθηναϊκού Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Π.Α.Σ. Γιάννινα Κατηγορία:Τερματοφύλακες ποδοσφαιριστές Κατηγορία:Ποδοσφαιριστές από το Μάλι Κατηγορία:Ποδοσφαιριστές Εθνικού Άχνας Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Εθνικής Μάλι Κατηγορία:Ποδοσφαιριστές Αλ Αχλί ΣΚ (Τζέντα) Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Πεθερικά
Πεθερός ή πεθερά ονομάζεται ο γονέας γονέας του συζύγου του άλλου. Πολλοί πολιτισμοί και νομικά συστήματα επιβάλλουν καθήκοντα και ευθύνες στα άτομα που συνδέονται με αυτή τη σχέση. Οι γονείς τους ενός συζύγου με τους γονείς του άλλου συζύγου ονομάζονται συμπέθεροι.
Παραπομπές
Κατηγορία:Οικογένεια
2013
Η παρούσα σελίδα αφορά το έτος 2013 κατά το Γρηγοριανό ημερολόγιο
Το έτος 2013, άρχισε την ημέρα της Τρίτης. Αποτελεί την 13η χρονιά της 3ης χιλιετίας και την 4η χρονιά της δεκαετίας του 2010. Τέλος, είναι το 2013ο έτος της Χριστιανικής Χρονολογίας.
Θάνατοι
Αναλυτικότερα οι θάνατοι ανά μήνα:
Εξωτερικοί σύνδεσμοι
Κατηγορία:Έτη
Τονγκόνι
Το Τονγκόνι (Αγγλικά και Σουαχίλι Tongoni), είναι ένα μικρό ψαροχώρι, περίπου 18 χλμ. νοτίως της πόλεως Τάνγκα, στην Τανζανία.
Στην περιοχή υπάρχουν και τα ονομαστά Ερείπια του Τονγκόνι (Αγγλικά Tongoni Ruins), τα οποία χρονολογούνται από τον 15ο αιώνα και αποτελούνται από ένα ερειπωμένο τζαμί και είκοσι ταφικά μνήματα αποτελούμενα από κίονες τύπου Σιράζ.
Σε αντίθεση με τη σημερινή εποχή, πριν από 4 με 5 αιώνες, η περιοχή ήταν εντελώς διαφορετική και έσφυζε από ζωή, καθώς ήταν ένα αναπτυσσόμενο και σημαντικό κέντρο εμπορίας του 15ου αιώνα.
Σύμφωνα με την απογραφή που διεξήχθη το 2012, ο αγροτικός οικισμός του Τονγκόνι (Tongoni) έχει πληθυσμό 4.594 άτομα.
Ιστορία
Η παράδοση θέλει το Τονγκόνι (Tongoni) να ιδρύθηκε από τους Περσικής καταγωγής Σιράζι, και οι οποίοι ίδρυσαν πολλούς Ισλαμικούς οικισμούς στη Νοτιοανατολική Αφρική όπως στην Κίλουα (Kilwa) και Μαφία (Mafia). Υπάρχουν επίσης ισχυρισμοί ότι κάποτε στο Τονγκόνι (Tongoni) κυριαρχούσαν οι Ουαντεμπόυλι (Wadebuli), ένας πληθυσμός που πιστεύεται ότι ήταν Ινδικής καταγωγής και προερχόταν από τη Dabhol, η οποία βρίσκεται στις δυτικές ακτές της Ινδίας. Η Dhabol ήταν ένα λιμάνι που ανήκε στο Σουλτανάτο Μπαχμάνι (Bahmani Sultanate) κυβερνήτες του οροπεδίου Deccan. Οι Μπαχμάνοι (Bahmani) είχαν εκτεταμένες εμπορικές σχέσεις με την Κίλουα (Kilwa), η οποία ήταν τότε το μεγαλύτερο εμπορικό κέντρο στη Νοτιοανατολική Αφρική.
Ο Πορτογάλος θαλασσοπόρος Βάσκο ντα Γκάμα, επισκέφθηκε για πρώτη φορά το Τονγκόνι (Tongoni) τον Απρίλιο του 1498. Είχε την ευκαιρία να γευτεί τα τοπικά πορτοκάλια, είπε ότι ήσαν καλύτερα από εκείνα της Πορτογαλίας. Τον επόμενο χρόνο, επανήλθε και έμεινε εκεί για δεκαπέντε ημέρες.
Τα Ερείπια του Τονγκόνι (Tongoni Ruins), υπάγονται στο Τμήμα Αρχαιοτήτων (Antiquities department). Τα ερείπια είναι προσβάσιμα για το κοινό, παρόλο που δεν έχουν προχωρήσει οι ανασκαφές της 3ης φάσης. Μερικές δεκαετίες πριν, πραγματοποιήθηκε μια μικρή δοκιμαστική ανασκαφή και σχεδιάστηκε κι'ένα σχέδιο ανασκαφών. Το 2006, ένας Αμερικανός αρχαιολόγος, διεξήγαγε πρόσθετες δοκιμαστικές ανασκαφές και χαρτογράφησε τον χώρο, χρησιμοποιώντας σύγχρονες μεθόδους επιτόπιας έρευνας. Ο κ. Job Tengamaso ένας οδηγός (κάτοικος στην περιοχή), είναι διαθέσιμος για να δείξει στους επισκέπτες τα μνημεία πέριξ. Ο επισκέπτης δύναται επίσης να επισκεφθεί ένα πιο πρόσφατο ερείπιο τζαμιού (περίπου εκατό ετών) στο άλλο άκρο του χωριού, προς στην παραλία.
Σημειώσεις
<references responsive="0" group="Σημ." /> <references group="Παρ. Σημ." />
Υποσημειώσεις
<references responsive="0" group="Υποσημ." /> <references group="Παρ. Υποσημ." />
Παραπομπές
Κατηγορία:Κτίρια και κατασκευές στην Περιοχή Τάνγκα Κατηγορία:Ερείπια στην Τανζανία Κατηγορία:Σιράζι (φυλή) Κατηγορία:Τουριστικά αξιοθέατα στην Περιοχή Τάνγκα Κατηγορία:Περιφέρεια Τάνγκα
Μοντιτσέλλο Κόντε Όττο
Παραπομπές
Κατηγορία:Δήμοι της Επαρχίας της Βιτσέντσα
Εθνόσημο του Τατζικιστάν
right|200px thumb|150px|right|Το Εθνόσημο του σοβιετικού Τατζικιστάν ως το 1991 Το κρατικό έμβλημα του Τατζικιστάν είναι μια τροποποιημένη μορφή του παλαιού εθνοσήμου της Σοβιετικής Δημοκρατίας του Τατζικιστάν, που χρησιμοποιούνταν μέχρι την κατάρρευση της ΕΣΣΔ, το 1991. Όπως και σε πολλές άλλες πρώην σοβιετικές δημοκρατίες, το εθνόσημο περιέχει πολλά στοιχεία από τη σοβιετική εποχή. Το σημερινό εθνόσημο καθιερώθηκε στις 28 Δεκεμβρίου του 1993.
Περιγραφή
Το στέμμα στο κέντρο του λογότυπου είναι το ίδιο με τη Σημαία του Τατζικιστάν και αναφέρεται στην περσική λέξη "τατζ" (Taj), που σημαίνει στέμμα, στην οποία κατά μία εκδοχή οφείλουν και το όνομά τους οι Τατζίκοι.
Στη βάση του λογότυπου υπάρχει η αναπαράσταση ενός βιβλίου και των βουνών Παμίρ. Το λογότυπο περιβάλλεται από βαμβάκι στη μία πλευρά και από σιτάρι στην άλλη, ενώ γύρω από τα φυτά είναι τυλιγμένο ένα πανό με τα εθνικά χρώματα (κόκκινο, λευκό και πράσινο).
Παραπομπές
Τατζικιστάν Κατηγορία:Εθνικά σύμβολα του Τατζικιστάν
Ρόλαντ Γουόρι
Ο Ρόλαντ Γουόρι (Roland Warri, γεννημένος στις 30 Νοεμβρίου 1969) είναι παλαίμαχος Νιγηριανός ποδοσφαιριστής, ο οποίος αγωνίσθηκε στην Ελλάδα, τη δεκαετία του 1990.
Σταδιοδρομία
Διαθέτοντας τον κλασσικό σωματότυπο των υψηλόσωμων (1.88 μ.) Νιγηριανών αθλητών, ξεκίνησε σαν κεντρικός επιθετικός με την ομάδα της Παναχαϊκής στην Α' Εθνική, από την οποία μετεγγράφηκε στο Αιγάλεω, το Δεκέμβριο του 1992.
Στην Αθηναϊκή ομάδα αγωνίσθηκε έως και το καλοκαίρι του 1995 (76 αγώνες-13 γκολ), όταν μετά τον υποβιβασμό της στη Δ' Εθνική, αναζήτησε την τύχη του στο γειτονικό Ατρόμητο Αθηνών και αργότερα στην Αναγέννηση Καρδίτσας.
Ωστόσο, ένας σοβαρός τραυματισμός του στο γόνατο, τον ανάγκασε να σταματήσει πρόωρα το ποδόσφαιρο.
Πηγές
Γουόρι Γουόρι Γ Κατηγορία:Ξένοι ποδοσφαιριστές στην Ελλάδα
Άλτες Μουζέουμ
Το Άλτες Μουζέουμ (γερμανικά για το Παλαιό Μουσείο) είναι μουσείο διεθνούς φήμης στο Νησί των Μουσείων του Βερολίνου. Από το 1966, οπότε έγιναν έργα συντήρησης, στεγάζει την Antikensammlung (αρχαιολογική συλλογή) στα Κρατικά Μουσεία του Βερολίνου. Το μουσείο χτίστηκε ανάμεσα στο 1823 και στο 1830 από τον αρχιτέκτονα Καρλ Φρίντιχ Σίνκελ και είναι νεοκλασικού ρυθμού. Αρχικός σκοπός του ήταν να στεγάσει τη συλλογή τέχνης της βασιλικής οικογένειας της Πρωσσίας. Ως το 1845 αποκαλούνταν Königliches Museum (Βασιλικό Μουσείο). Το 1999 ανακηρύχθηκε από την UNESCO Μνημείο Παγκόσμιας Κληρονομιάς.
Παραπομπές
Κατηγορία:Αρχαιολογικό Μουσείο Βερολίνου
Tribute (άλμπουμ, Ozzy Osbourne)
Randy Rhoads Tribute είναι ο τίτλος του ζωντανά ηχογραφημένου δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στα τέλη του 1980 και το 1981 κατά τη διάρκεια των περιοδειών για την προώθηση των άλμπουμ "Blizzard of Ozz" και "Diary of a Madman" και κυκλοφόρησε έξι χρόνια αργότερα αφιερωμένος στη μνήμη του κιθαρίστα Ράντι Ρόουντς, ο οποίος έχασε τη ζωή του σε αροπορικό δυστύχημα τον Μάρτιο του 1982. Επίσης, το τελευταίο κομμάτι του άλμπουμ είναι η ολοκληρωμένη εκδοχή του "Dee" από το "Blizzard of Ozz", το οποίο είχε γράψει ο Ρόουντς για τη μητέρα του, Ντελόρες.
Οι ηχογραφήσεις πραγματοποιήθηκαν στο Σαουθάμπτον στις 2 Οκτωβρίου 1980, στο Κλίβελαντ στις 11 Μαΐου 1981 και στο Μόντρεαλ στις 28 Ιουλίου 1981. Οι ηχογραφήσεις από το Σαουθάμπτον περιλαμβάνουν τα τραγούδια "Godbye to Romance" και "No Bone Movies", με τη σύνθεση του σχήματος να περιλαμβάνει τον μπασίστα Μπομπ Ντέισλι και το ντράμερ Λι Κέρσλεηκ, ενώ στα υπόλοιπα τραγούδια του άλμπουμ τη θέση τους έχουν πάρει οι Ρούντι Σάρζο και Τόμι Όλντριτζ, αντίστοιχα.
Το εξώφυλλο του άλμπουμ είναι η φωτογραφία του Osbourne να σηκώνει τον Ρόουντς στη ζωντανή τους εμφάνιση στο Ρόουζμοντ του Ιλινόι στις 24 Ιανουαρίου 1982.
Το "Tribute" ανέβηκε στο # 6 του Billboard στις Ηνωμένες Πολιτείες και το # 13 στα βρετανικά τσαρτ, ενώ βραβεύθηκε ως διπλά πλατινένιο τον Αύγουστο του 1997.
Τραγούδια
1. I Don't Know (Osbourne, Rhoads, Daisley) - 5:40
2. Crazy Train (Osbourne, Rhoads, Daisley) - 5:19
3. Believer (Osbourne, Rhoads, Daisley) - 5:08
4. Mr. Crowley (Osbourne, Rhoads, Daisley) - 5:37
5. Flying High Again (Osbourne, Rhoads, Daisley, Kerslake) - 4:17
6. Revelation (Mother Earth) (Osbourne, Rhoads, Daisley) - 5:58
Αλεξάντερ Μπίλινσον
Ο Αλεξάντερ Μπίλινσον (Alexander Beilinson) είναι μαθηματικός και καθηγητής στο Πανεπιστήμιο του Σικάγο. Γεννήθηκε στη Μόσχα το 1957. Τα ερευνητικά του ενδιαφέροντα περιλαμβάνουν τη θεωρία απεικόνισης, την αλγεβρική γεωμετρία και τη μαθηματική φυσική.
Tribute (άλμπουμ, Ozzy Osbourne)
Τραγούδια
7. Steal Away (The Night) (Osbourne, Rhoads, Daisley) - 8:04
Αλεξάντερ Μπίλινσον
Εργασίες
Το 1978, ο Μπίλινσον δημοσίευσε μια εργασία σχετικά με συνεκτικές δέσμες και διάφορα προβλήματα στη γραμμική άλγεβρα. Το δισέλιδο σημείωμά του στο περιοδικό Functional Analysis and its applications (Λειτουργική Ανάλυση και οι εφαρμογές της) είναι ένα από τα άρθρα για τη μελέτη των κατηγοριών που προέρχονται από συνεκτικές δέσμες.
Tribute (άλμπουμ, Ozzy Osbourne)
Τραγούδια
8. Suicide Solution (Osbourne, Rhoads, Daisley) - 7:46
Αλεξάντερ Μπίλινσον
Εργασίες
Το 1981, ο Μπίλινσον ανακοίνωσε την απόδειξη της εικασίας Καζντάν-Λούστιγκ και της εικασίας Γιάντζεν μαζί με τον Τζόζεφ Μπερνστάιν. Ανεξάρτητα από τον Μπίλινσον και τον Μπερνστάιν, οι Ζαν-Λυκ Μπριλίνσκι και Μασάκι Κασιβάρα πέτυχαν μια απόδειξη των εικασιών Καζντάν-Λούστιγκ. Ωστόσο, η απόδειξη των Μπίλινσον-Μπερνστάιν παρέχει επίσης μια μέθοδο εντοπισμού που καθιερώνει μια γεωμετρική περιγραφή ολόκληρης της κατηγορίας των απεικονίσεων της άλγεβρας Lie, "απλώνοντας" τις γεωμετρικές απεικονίσεις των αντικειμένων ζωής πάνω στη γενικευμένη ποικιλία των σημαιών. Αυτά τα γεωμετρικά αντικείμενα έχουν φυσικά μια εγγενή έννοια της παράλληλης μεταφοράς: είναι D-modules.
Tribute (άλμπουμ, Ozzy Osbourne)
Τραγούδια
9. Iron Man (Osbourne, Iommi, Butler, Ward) - 2:50
Αλεξάντερ Μπίλινσον
Εργασίες
Το 1982, ο Μπίλινσον συνεργάστηκε με τους Τζόζεφ Μπερνστάιν, Πιερ Ντελίν και Οφέρ Γκάμπερ για τις διαστρεβλωμένες δέσμες: καθιέρωσαν το "θεώρημα αποσύνθεσης των Μπίλινσον, Μπερνστάιν, Ντελίν και Γκάμπερ", το οποίο, χάρη στο θεώρημα καθαρότητας του Γκάμπερ, οδηγεί στο πολύ δύσκολο θεώρημα του Λέφσετζ για τα υπερεπίπεδα.
Tribute (άλμπουμ, Ozzy Osbourne)
Τραγούδια
11. Paranoid (Osbourne, Iommi, Butler, Ward) - 2:59
Αλεξάντερ Μπίλινσον
Εργασίες
Επίσης, το 1982, ο Μπίλινσον δημοσίευσε τις δικές του εικασίες σχετικά με την ύπαρξη ομάδων κινητικής κοχομολογίας για σχήματα, που υλοποιούνται ως ομάδες υπερχομολογίας ενός συμπλέγματος αβελιανών ομάδων και συνδέονται με την αλγεβρική Κ-θεωρία μέσω μιας κινητικής φασματικής ακολουθίας ανάλογης με τη φασματική ακολουθία Ατίγια-Χίρζεμπρουχ στην αλγεβρική τοπολογία. Οι εικασίες αυτές ονομάστηκαν έκτοτε εικασίες Μπίλινσον - Σούλε- συνδέονται στενά με το πρόγραμμα του Βλαντιμίρ Βοεβόντσκι για την ανάπτυξη μιας ομοτοπικής θεωρίας για σχήματα.
Tribute (άλμπουμ, Ozzy Osbourne)
Τραγούδια
12. Goodbye to Romance (Osbourne, Rhoads, Daisley) - 5:33
Αλεξάντερ Μπίλινσον
Εργασίες
Το 1984, ο Μπίλινσον δημοσίευσε μια εργασία με τίτλο Ανώτεροι ρυθμιστές και τιμές συναρτήσεων L, στην οποία συσχετίζει τους ανώτερους ρυθμιστές με την Κ-θεωρία και τη σχέση τους με τις συναρτήσεις L. Η εργασία παρέχει επίσης μια γενίκευση της εικασίας των Quillen-Lichtenbaum σε αριθμητικές ποικιλίες για ομάδες Κ-θεωρίας αριθμητικών δακτυλίων, την εικασία του Χοτζ, την εικασία του Τέιτ για αλγεβρικούς κύκλους και την εικασία των Μπιρτς και Σουίνερτον-Ντάιερ για ελλειπτικές καμπύλες Κ2.
Tribute (άλμπουμ, Ozzy Osbourne)
Τραγούδια
13. No Bone Movies (Osbourne, Rhoads, Daisley, Kerslake) - 4:02
Αλεξάντερ Μπίλινσον
Εργασίες
Ο Μπίλινσον συνέχισε να εργάζεται πάνω στην αλγεβρική Κ-θεωρία στα μέσα της δεκαετίας του 1980. Συνεργάστηκε με τον Πιερ Ντελίν για την ανάπτυξη μιας αιτιολογικής ερμηνείας των πολυλογαριθμικών συναρτήσεων του Ντον Ζαγκέρ.
Tribute (άλμπουμ, Ozzy Osbourne)
Τραγούδια
14. Dee (Rhoads) - 4:22
Αλεξάντερ Μπίλινσον
Εργασίες
Από τις αρχές της δεκαετίας του 1990, ο Μπίλινσον συνεργάζεται με τον Βλαντιμίρ Ντρινφελντ για την αναδόμηση της θεωρίας των αλγεβρών κορυφής. Μετά από μια άτυπη διάχυση, η έρευνα αυτή δημοσιεύτηκε το 2004 σε μια μονογραφία για τις χειρικές άλγεβρες. Αυτό οδήγησε σε νέες προόδους στη θεωρία συμμορφούμενων πεδίων, στη θεωρία χορδών και στο πρόγραμμα Langlands. Ήταν προσκεκλημένος ερευνητής στο Ινστιτούτο Προηγμένων Σπουδών το φθινόπωρο του 1994 και από το 1996 έως το 1998.
Tribute (άλμπουμ, Ozzy Osbourne)
Βραβεία
Randy Rhoads Tribute (άλμπουμ)
Αλεξάντερ Μπίλινσον
Τιμές
Το 1999, ο Μπίλινσον τιμήθηκε με το βραβείο Οστρόφσκι μαζί με τον Χέλμουτ Χόφερ. Το 1984, του απονεμήθηκε το Μαθηματικό Βραβείο της Μαθηματικής Εταιρείας της Μόσχας. Το 2018, του απονεμήθηκε το βραβείο Βολφ για τα Μαθηματικά.
Tribute (άλμπουμ, Ozzy Osbourne)
Βραβεία
Ηνωμένες Πολιτείες (RIAA Certification): 2 x πλατινένιος
Αλεξάντερ Μπίλινσον
Τιμές
Το 1983, ο Μπίλινσον ήταν προσκεκλημένος ομιλητής στο Διεθνές Συνέδριο Μαθηματικών στη Βαρσοβία με διάλεξη με τίτλο Εντοπισμός αναπαραστάσεων αναγωγικών αλγεβρών Lie. Το 2000, έγινε μέλος της Ευρωπαϊκής Ακαδημίας (Academia Europaea). Το 2008 εξελέγη μέλος της Αμερικανικής Ακαδημίας Τεχνών και Επιστημών. Το 2017 εξελέγη μέλος της Εθνικής Ακαδημίας Επιστημών. Το 2020, του απονεμήθηκε μαζί με τον Ντέιβιντ Καζντάν το Βραβείο Σο "για την τεράστια επιρροή τους και τη βαθιά συμβολή τους στη θεωρία αναπαραστάσεων, καθώς και σε πολλούς άλλους τομείς των μαθηματικών ".
Tribute (άλμπουμ, Ozzy Osbourne)
Βραβεία
Καναδάς (CRIA Certification): Χρυσός
Αλεξάντερ Μπίλινσον
Παραπομπές
Κατηγορία:Μαθηματικοί αναλυτές Κατηγορία:Αμερικανοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα
Tribute (άλμπουμ, Ozzy Osbourne)
Τα μέλη του συγκροτήματος
Το Randy Rhoads Tribute ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1987 Κατηγορία:Live άλμπουμ του Ozzy Osbourne
Βουλγαρικές βουλευτικές εκλογές 1957
Οι βουλευτικές εκλογές διεξήχθησαν στη Βουλγαρία στις 22 Δεκεμβρίου 1957. Το Πατριωτικό Μέτωπο ήταν ο μόνος οργανισμός για να αμφισβητήσει τις εκλογές, και οι ψηφοφόροι είχαν την επιλογή της ψήφου υπέρ ή κατά του κόμματος, με μόνο 2.076 από τις 5.206.103 έγκυρες ψήφους να ρίχνει κατά. Η προσέλευση των ψηφοφόρων φέρεται να ήταν 99,8%.
Παραπομπές
Κατηγορία:Βουλγαρικές βουλευτικές εκλογές
Βασιλόρνις
Η βασιλόρνις (επιστημονική-λατινική ονομασία Basilornis) είναι γένος ωδικών πτηνών που ανήκει στην οικογένεια του ψαρονιού, τις ψαρίδες. Τα είδη του γένους είναι όλα ενδημικά της Ινδονησίας.
Η ονομασία του γένους προέρχεται από συνδυασμό των αρχαίες ελληνικές λέξεων βασιλεύς, δηλαδή «βασιλιάς», και όρνις, δηλαδή «πτηνό». Το γένος προτάθηκε από τον Γάλλο βιολόγο-ορνιθολόγο Σαρλ Λυσιέν Βοναπάρτη (ανεψιό του Μεγάλου Ναπολέοντα) το 1850. Σήμερα αναγνωρίζονται γενικώς τα εξής τρία είδη στο γένος :
Παλαιότερα το γένος περιελάμβανε και το «ψαρόνι του όρους Άπο», είδος που μεταφέρθηκε στο νέο γένος Goodfellowia, το οποίο περιλαμβάνει μόνο αυτό το είδος (μονοτυπικό γένος), ως Goodfellowia miranda.
Παραπομπές
Βασιλορνις
Χάνια Γορτυνίας Αρκαδίας
Τα Χάνια Γορτυνίας ή Τριποταμιάς είναι μικρός πεδινός οικισμός στην Πελοπόννησο και την Περιφερειακή Ενότητα Αρκαδίας, ο οποίος βρίσκεται στα όρια με την Περιφερειακή Ενότητα Ηλείας σε υψόμετρο 76 μέτρα. Απέχει 51 χλμ. Δ. από τη Δημητσάνα (έδρα του δήμου) και 97 χλμ. Δ.-ΒΔ. από την Τρίπολη ενώ ανατολικά του περνάει ο Λάδωνας ποταμός που νοτιότερα καταλήγει στον Αλφειό. Ως ξεχωριστός οικισμός αναφέρεται επίσημα από το 1908 στο ΦΕΚ 28Α - 08/02/1908 να προσαρτάται στον τότε δήμο Θελπούσης, το 1940 καταργείται και αναφέρεται ξανά το 1961 να απογράφεται στην τότε κοινότητα Τριποταμιάς. Σύμφωνα με το σχέδιο Καλλικράτης μαζί με την Τριποταμιά και την Καπελλίτσα αποτελούν την τοπική κοινότητα Τριποταμιάς που υπάγεται στην δημοτική ενότητα Τροπαίων του Δήμου Τρίπολης και σύμφωνα με την την απογραφή του 2011 απογράφησαν 2 κάτοικοι.
Σημείωση
Στην Αρκαδία και το Δήμο Τρίπολης είναι ο συνώνυμος οικισμός Χάνια Τρίπολης.
Παραπομπές
Κατηγορία:Χωριά του νομού Αρκαδίας Κατηγορία:Δήμος Γορτυνίας
Άκος Δασκαλόπουλος
Ο Άκος Δασκαλόπουλος (23 Μαρτίου 1937 - 25 Φεβρουαρίου 1998) ήταν Έλληνας ποιητής και στιχουργός.
Βιογραφία
Ο Κυριάκος Δασκαλόπουλος, όπως ήταν ολόκληρο το όνομά του, γεννήθηκε στην Αθήνα στις 23 Μαρτίου του 1937. Ο πατέρας του ήταν υδραυλικός κι είχε άλλους δυο αδερφούς. Από μικρός διάβαζε πολλή ποίηση, λογοτεχνία, φιλοσοφία, δοκίμιο κ.λπ. Το 1962 διακρίθηκε σε ένα διαγωνισμό στιχουργικής, με το ποίημα "Μέσα στα μαύρα σου μαλλιά". Το βραβείο που κέρδισε ήταν να μελοποιήσει το ποίημα αυτό ο Μίκης Θεοδωράκης. Αυτό το 1ο τραγούδι του το αφιέρωσε στην Καίτη Κανδηλώρου με την οποία τότε ήταν ερωτευμένος.
Στις 26 Ιουνίου του 1967, ο Άκος ενεπλάκη σε ένα σοβαρό τροχαίο, όταν το αυτοκίνητο που οδηγούσε συγκρούστηκε με αυτό που οδηγούσε ο Αλέκος Ουδινότης, με αποτέλεσμα να εκπαραθυρωθεί απ' τη θέση του οδηγού και να τραυματιστεί πολύ βαριά. Θραύσματα γυαλιού μπήκαν στο αριστερό του μάτι και έχασε για πάντα την όρασή του από αυτό. Τον επόμενο χρόνο (το 1968), απέκτησε ένα κόκκινο τρεχαντήρι, το οποίο ονόμασε Ψαριανή και μέσα σ' αυτό πέρασε το μεγαλύτερο μέρος της ζωής του μέχρι το 1982.
Το 1974 παντρεύτηκε την ηθοποιό Χριστίνα Αυλιανού και έζησε μαζί της μέχρι το 1978 οπότε και χώρισαν. Εξέδωσε τέσσερις ποιητικές συλλογές και έγραψε τους στίχους σε μεγάλο αριθμό τραγουδιών.
Εξωτερικοί σύνδεσμοι
Κατηγορία:Έλληνες_ποιητές Κατηγορία:Νεοέλληνες ποιητές Κατηγορία:Έλληνες_στιχουργοί
Προσήλιο Ιωαννίνων
Το Προσήλιο είναι οικισμός της Ηπείρου στην Περιφερειακή Ενότητα Ιωαννίνων.
Γενικά στοιχεία
Το Προσήλιο είναι κτισμένο στις δυτικές υπώρειες της κεντρικής Πίνδου, στις νότιες πλαγιές του όρους Πρίξα (ή Σάντος) σε υψόμετρο 900 μέτρα Η γύρω του περιοχή είναι κατάφυτη με πολλά νερά που κυλούν από το βουνό αλλά και τις γνωστές πηγές/κρήνες "Λεύκες", "Σόγια" και "Τσίτσαινας". Το χωριό βρίσκεται στο κέντρο των βλαχόφωνων χωριών των Τζουμέρκων (Συρράκο, Καλαρρίτες, Ματσούκι, Κηπίνα- Αρμπουρίσι, Παλαιοχώρι Συρράκου, Βαθύπεδο) αλλά παρόλα αυτά ο πληθυσμός του είναι μη βλαχόφωνος. Απέχει 48 χλμ. νοτιοανατολικά από τα Ιωάννινα με τα οποία συνδέεται μέσω ασφαλτοστρωμένου δρόμου που ολοκληρώθηκε το 1995 ενώ η διάνειξή του είχε ολοκληρωθεί ήδη από το 1961. Η πλατεία του χωριού βρίσκεται σε υψόμετρο περίπου 700 μέτρων.
Η τοποθεσία "Λούκα" σε υψόμετρο 1.100 μέτρα που έχει θέα προς το Λεκανοπέδιο των Ιωαννίνων (ΒΔ.), τα Τζουμέρκα, τον Προφήτη Ηλία (υψόμετρο 760 μέτρα) και τον Καλαρρύτικο ποταμό (ΝΑ.).
Πολιτιστικές Δραστηριότητες
Από το 1977 έχει ιδρυθεί ο "Σύλλογος Προσηλιωτών Ιωαννίνων η Αγία Παρασκευή" www.prosilio.
Πληθυσμός
Εγγεγραμμένοι στους εκλογικούς καταλόγους του χωριού είναι 221 άνθρωποι ενώ οι μόνιμοι κάτοικοι του χωριού είναι ελάχιστοι. Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Ιστορικά στοιχεία
Το χωριό την περίοδο μετονομάστηκε σε Χαλάσματα το 1927 και σε Προσήλιο το 1928. Η παλιά του ονομασία, σλαβικής προελεύσεως, είναι Δοβίσδιανα. Οι κάτοικοί του δεν ανήκουν στη βλάχικη φυλή και παρόλο που οι εμπορικές τους σχέσεις είναι κυρίως με βλάχους ελάχιστοι γνωρίζουν και μιλούν τη βλάχικη γλώσσα. Ασχολούνται με τη γεωργοκτηνοτροφία ενώ το χωριό έβγαλε και αρκετούς μαστόρους.
Διοικητικές μεταβολές
ΦΕΚ 184Α - 19/08/1919 Σύσταση της Κοινότητας με έδρα τον οικισμό Δοβίσδιανα
ΦΕΚ 76Α - 02/05/1927 Ο οικισμός Δοβίσδιανα της Κοινότητας μετονομάζεται σε Χαλάσματα
ΦΕΚ 76Α - 02/05/1927 Η Κοινότητα μετονομάζεται σε Κοινότητα Χαλασμάτων
ΦΕΚ 76Α - 02/05/1927 Η Κοινότητα προήλθε από τη μετονομασία της Κοινότητας Δοβισδιανών
ΦΕΚ 81Α - 14/05/1928 Ο οικισμός Χαλάσματα της Κοινότητας μετονομάζεται σε Προσήλιον
ΦΕΚ 81Α - 14/05/1928 Η Κοινότητα μετονομάζεται σε Κοινότητα Προσηλίου
ΦΕΚ 81Α - 14/05/1928 Η Κοινότητα προήλθε από τη μετονομασία της Κοινότητας Χαλασμάτων
ΦΕΚ 244Α-04/12/1997 Η Κοινότητα καταργείται και συνενούται με το Δήμο Τζουμέρκων
Παραπομπές
Κατηγορία:Χωριά του νομού Ιωαννίνων Κατηγορία:Δήμος Βορείων Τζουμέρκων
Σπύρος Καμιζούλης
Ο  Σπύρος Καμιζούλης  υπήρξε αθλητής στίβου κατά τη δεκαετία του ’30 στους αγώνες δρόμων ταχύτητας και βαλκανιονίκης με την ομάδα σκυταλοδρομίας της Ελλάδας. Όμως έμεινε γνωστός κυρίως ως αθλητής και παράγοντας του μπάσκετ του Πανιωνίου Γ.Σ., αλλά και ως ένας από τους σπουδαιότερους διαιτητές του μπάσκετ. Χαρακτηριστικό είναι ότι ήταν υποψήφιος για το Hall of fame της FIBA (Σεπτέμβριος 2007), μαζί με άλλους τρεις Έλληνες διαιτητές, ως ένας από τους σπουδαιότερους διαιτητές μπάσκετ παγκοσμίως.
Βιογραφικό
Ο Σπύρος Καμιζούλης εμφανίστηκε στον ελληνικό αθλητισμό στα τέλη της δεκαετίας του ’20 ως αθλητής στίβου με τα χρώματα του Πανιωνίου Γ.Σ. και ως το 1935 διακρινόταν στους δρόμους ταχύτητας. Το 1930 ως μέλος της εθνικής ομάδας σκυταλοδρομίας 4x100 αναδεικνύεται βαλκανιονίκης με χρόνο 44.0, που ισοφάρισε το πανελλήνιο ρεκόρ. Βαλκανιονίκης στη σκυταλοδρομία αναδεικνύεται και το 1932. Το 1935 υπήρξε μια σημαντική χρονιά γι’ αυτόν και ο σύλλογός του τον τίμησε με το ειδικό βραβείο των διακριθέντων αθλητών ανά αγώνισμα, για τις επιδόσεις του στα 100 μ.
Την περίοδο αυτή αρχίζει να ασχολείται με τις αθλοπαιδιές και είναι μέλος των ομάδων μπάσκετ και βόλεϊ του συλλόγου. Τη σεζόν 1938-39 ήταν μέλος της ομάδας μπάσκετ που πέτυχε την περηφανή νίκη με 41-0 επί της πρωταθλήριας Ελλάδος ομάδας του Πανεπιστημίου Αθηνών. Παράλληλα αναμειγνύεται με τα διοικητικά του σωματείου και το 1939 είναι μέλος του Δ.Σ. που αποφάσισε τη μεταφορά του Πανιώνιου από το Παναθηναϊκό Στάδιο στη Νέα Σμύρνη. Μεταπολεμικά υπήρξε έφορος του μπάσκετ και του βόλεϊ και διαιτητής μπάσκετ.
Πηγές
Κατηγορία:Έλληνες αθλητές δρόμων ταχύτητας Κατηγορία:Αθλητές στίβου Πανιωνίου Κατηγορία:Έλληνες καλαθοσφαιριστές Κατηγορία:Καλαθοσφαιριστές Πανιωνίου Κατηγορία:Πετοσφαιριστές Πανιωνίου Κατηγορία:Έλληνες διαιτητές καλαθοσφαίρισης Κατηγορία:Έλληνες αθλητές της πετοσφαίρισης Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Η Προσκύνηση των Μάγων (Ντα Βίντσι)
Η Προσκύνηση των Μάγων (Ιταλικά: Adorazione dei Magi) είναι ένας ημιτελής πίνακας ζωγραφικής από τον Ιταλό καλλιτέχνη της Αναγέννησης Λεονάρντο ντα Βίντσι. Ο πίνακας φιλοτεχνήθηκε ανάμεσα στο 1481 και το 1482. Σήμερα βρίσκεται στη συλλογή της πινακοθήκης Ουφίτσι στη Φλωρεντία.
Ιστορικά στοιχεία
Το έργο φιλοτεχνήθηκε στην αρχή της καριέρας του μεγάλου καλλιτέχνη, όταν ακόμη τα έργα του δεν κοστολογούνταν πολύ ακριβά, καθώς δεν θεωρούνταν ακόμη ένας από τους «γίγαντες της τέχνης». Ήταν παραγγελία το 1481 των αυγουστιανών μοναχών του Σαν Ντονάτο α Σκοπέτο, σε χωριό κοντά στην Φλωρεντία. Οι όροι ης αμοιβής του ήταν περίεργοι καθώς οι μοναχοί του Σαν Νοτονάτο είχαν κληρονομήσει κάποιο οικόπεδο από ένα έμπορο που είχε βρεθεί σε δεινή οικονομική κατάσταση, και του οποίου η διαθήκη προέβλεπε ότιτο μοναστήρι θα έπαιρνε το οικόπεδο αν και εφόσον εξασφάλιζε προίκα για την κόρη του. Ο λεονάρντο θα έπαιρνε το ένα τρίτο του κτήματος αλλά αν τηρούσε τρεις προύποθέσεις: να ολοκληρώσει το έργο του σε εικοσιτέσερις μήνες, να προικίσει την κόρη του διαθέτη του κτήματος και να αγοράσει όλα τα υλικά με δικά του έξοδα. Μετά από δυο μήνες ο τρίτος όρος της συμφωνίας άλλαξε και οι  μοναχοί του χορήγησαν τα υλικά. Δεν ολοκληρώθηκε ποτέ όμως το έργο, παρέμεινε, μετά την αναχώρηση του Λεονάρντο για το Μιλάνο, στο σπίτι του φίλου του Αμέριγκο Μπέντσι. Περνώντας διαδοχικά από τις συλλογές της οικογένειας των Μεδίκων, ο πίνακας του Λεονάρντο κατέληξε το 1670 στην Πινακοθήκη των Ουφίτσι όπου και υπάρχει μέχρι σήμερα. Οι λόγοι της μη ολοκλήρωσής του δεν είναι σαφείς: ίσως αποφάσισε να αφήσει την Φλωρεντία με σκοπό ή οι εργοδότες του δεν συμφωνούσαν με με τις μεθόδους και τις πρακτικές του ή να διαφώνησε ιδεολογικά με τους μοναχούς και ακόμα να εξοργίστηκε με τους όρους της μεταξύ τους συμφωνίας. Για τον Βαζάρι, ο Λεονάρντο σταμάτησε το έργο επειδή θεώρησε πως δεν μπορούσε να αποτυπώσει καλλιτεχνικά τις αισθητικές του συλλύψεις. Εξαιτίας της μη ολοκλήρωσης του πίνακα από τον Ντα Βίντσι, η παραγγελία δόθηκε στον Ντομένικο Γκιρλαντάιο, αν και στον βωμό τοποθετήθηκε τελικά ένα έργο του Φιλιππίνο Λίππι, το οποίο επίσης σήμερα βρίσκεται στο ίδιο μουσείο. Ο Λεονάρντο άφηνε συχνά έργα ανολοκλήρωτα, πράγμα που έβλαπτε την αξιοπιστία του σαν επαγγελματία στα πρώτα χρόνια της καριέρας του. Η τάση του αυτή επιδέχεται διάφορες ερμηνείες: κατά μια εκδοχή του αρκούσε να βλέπει στο μυαλό του ολοκληρωμένο το έργο και να περνά ανυπόμονα σε νέες προκλήσεις. Κατά μια άλλη ενδιαφερόταν περισσότερο για τη μηχανική, παρά για τη ζωγραφική η οποία ήταν το διαβατήριό του για τη συντεχνία των Φλωρεντινών ζωγράφων. Σύμφωνα με μια άλλη εκδοχή, η έλλειψη προσοχής οφειλόταν σε ψυχολογικά αίτια.
Περιγραφή και τεχνοτροπία
thumb|200px|left|Μελέτη του Ντα Βίντσι για την Προσκύνηση των Μάγων. Σε πρώτο πλάνο, στο κέντρο η Παναγία με το Βρέφος περιτριγυρισμένη από ένα πλήθος προσώπων – ανάμεσα στα οποία και οι Μάγοι – το οποίο χαρακτηρίζει μια αίσθηση κυκλικότητας, μια δίνη δράσης και κινήσεων που στηρίζεται στο σύμπλεγμα της Παρθένου με το Βρέφος, που δίνει υπόσταση την Παρουσία του Θεού που συνταράζει όλους τους παρευρισκόμενους. Μαζί με τους Μάγους, η Παρθένος δίνει μορφή σε μια πυραμίδα, της οποίας αποτελεί την κορυφή. Το γεγονός ότι τα πόδια της είναι στραμμένα αριστερά ενώ το κεφάλι της και αυτό του Ιησού στρέφονται δεξιά δίνουν στην πυραμίδα μια αίσθηση περιστροφής. Το κεφάλι της Μαρίας είναι τοποθετημένο στην τομή των δύο διαγωνίων του πίνακα, που είναι σχεδόν τετράγωνος δεδομένης της ελάχιστης διαφοράς ανάμεσα στο μήκος και το ύψος, και έτσι το κεφάλι της Παναγίας είναι ακριβώς στο κέντρο του πίνακα. Στο φόντο, κατά μήκος της διαγωνίου που σχηματίζουν δύο δέντρα, το πρώτο μια δάφνη, σύμβολο θριάμβου, και το δεύτερο ένας φοίνικας, σύμβολο μαρτυρίου που παραπέμπει στο "Άσμα Ασμάτων" του Σολομώντα, εξελίσσονται δύο σκηνές: στα δεξιά, μια συμπλοκή ενόπλων αντρών και αφηνιασμένων αλόγων, σαν σύμβολο της τρέλας των ανθρώπων που δεν έχουν ακόμη λάβει το χριστιανικό μήνυμα και στα αριστερά ένας ερειπωμένος ναός που παραπέμπει στην πτώση του Ναού της Ιερουσαλήμ. Εναλλακτικά πρόκειται για κάποιο παγανιστικό κτίριο, πιθανώς για τη Βασιλική του Μαξεντίου, για την οποία είχε ειπωθεί πως θα κατέρρεε αν μια παρθένος έφερνε στον κόσμο ένα παιδί. Κατά την παράδοση η βασιλική έπεσε τη μέρα της γέννησης του Χριστού, αν και στην πραγματικότητα χτίστηκε σε κατοπινή ημερομηνία. Στην κομματιασμένη αψίδα εμφανίζονται μικρά δέντρα σαν κι αυτά που βλέπουμε ανάμεσα σε ερείπια, όπου η φύση είχε όλο το χρόνο να ανακτήσει το χαμένο της έδαφος. Όπως και με το έργο του Μιχαήλ Αγγέλου, Doni Tondo, το φόντο αναπαριστά τον παγανισμό που υποτάσσεται στη χριστιανοσύνη, έναν κόσμο που εγκαινιάζεται από τη σκηνή που εξελίσσεται μπροστά. Επίσης, σύμφωνα με κάποιους ειδικούς, ο νεαρός που αποτελεί την τελευταία μορφή δεξιά, αποτελεί αυτοπροσωπογραφία του νεαρού Λεονάρντο. Ο Λεονάρντο αναπτύσσει την πρωτοποριακή του χρήση του chiaroscuro στην εικόνα, δημιουργώντας μια φαινομενικά χαοτική μάζα ανθρώπων βυθισμένων στο σκοτάδι και τη σύγχυση από την οποία οι Μάγοι βαίνουν προς τις φωτισμένες μορφές της Μαρίας και του Ιησού, ενώ ο παγανιστικός κόσμος πίσω συνεχίζει να χτίζει και να υπάρχει αγνοώντας την νέα αποκάλυψη που συντελείται.
Εξωτερικοί σύνδεσμοι
Κατηγορία:Έργα ζωγραφικής του Λεονάρντο ντα Βίντσι Κατηγορία:Έργα αναγεννησιακής ζωγραφικής Κατηγορία:Εκθέματα της Πινακοθήκης Ουφίτσι (Φλωρεντία)
Μοντόρσο Βιτσεντίνο
Το Μοντόρσο Βιτσεντίνο (ιταλικά: Montorso Vicentino) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Άγιος Λαυρέντιος (αποσαφήνιση)
Ο Άγιος Λαυρέντιος ήταν μάρτυρας του Χριστιανισμού. Το όνομά του έχει δοθεί σε πολλές άλλες διακεκριμένες μορφές της Χριστιανοσύνης καθώς και σε πολλά τοπωνύμια.
Αντώνιος Κρίσπος, κύριος της Σύρου
Ο Αντώνιος Κρίσπος (1429 - 1494), ύριος της Σύρου (1463 - 1494) ήταν μικρότερος γιος του Νικολό Κρίσπου, Αυθέντη της Σύρου και της Σαντορίνης, και της Ευδοκίας (Βαλέντζας) Μεγάλης Κομνηνής, μικρότερος αδελφός του Δούκα του Αρχιπελάγους Φραγκίσκου Β΄ Κρίσπου. Δεν απέκτησε απογόνους.
Εξωτερικοί σύνδεσμοι
Κατηγορία:Δουκάτο της Νάξου Κατηγορία:Οίκος των Κρίσπων Κατηγορία:Άρχοντες της Σύρου
Κουρνάς Χανίων
μικρογραφία|Θέα του Κουρνά Ο Κουρνάς είναι ορεινό χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Βρίσκεται στα 200 μέτρα υψόμετρο και βορειοανατολικά του όρους Δαφνομαδάρα (1.680 μέτρα).
Ιστορία
Το χωριό Κουρνάς αποτέλεσε έδρα της επαναστατικής κυβέρνησης στην Κρητική Επανάσταση του 1866, ενώ το 1897 είχε ορισθεί έδρα της Γενικής συνέλευσης των Κρητών.
Το 1834, στο χωριό υπήρχαν 80 χριστιανικές οικογένειες και 5 μουσουλμανικές.
Γεωργικά Προιόντα
Έως πριν το τέλος του 20 αιώνα, στο χωριό καλλιεργούνταν όσπρια, όπως φακές, ρεβίθια και φασόλες, σιτάρι, καλαμπόκι, κριθάρι, μπάμιες σουσάμι και φυστίκια.
Το σπήλαιο Κουρνά
Το σπήλαιο βρίσκεται στο 1ο χιλιόμετρο από το χωριό του Κουρνά προς την Λίμνη Κουρνά, στην πανοραμική θέση Κερατιδέ και ανακαλύφτηκε το 1961. Έχει μήκος 35 μέτρα, πλάτος 24 μέτρα και ύψος από 3 έως 4,20 μέτρα, ενώ είναι πλούσια διακοσμημένο με σταλακτίτες, σταλαγμίτες και κολώνες .εναλλ.=Το σπήλαιο του Κουρνά|μικρογραφία|Το σπήλαιο του Κουρνά
Η λίμνη Κουρνά
Η Λίμνη Κουρνά, βρίσκεται 3 χιλιόμετρα βορειοδυτικά του χωριού και δεν έχει καμία σχέση με αυτό το χωριό. Παράλληλα στην λίμνη είναι το χωριό Μουρί και το χωριό Κάβαλλος. Είναι η μοναδική φυσική λίμνη με γλυκό νερό στην Κρήτη. Το χωριό Κουρνάς χτίστηκε πολύ αργότερα και πήρε την ονομασία του από την λίμνη κουρνας που προέρχεται από αραβική λέξη, που σημαίνει λουτήρας / λίμνη. Πριν την αραβοκρατια η λίμνη λεγόταν κορησια.
Η στράτα του Αζίλακα
Πρόκειται για μια κυκλική διαδρομή στους πρόποδες του όρους Δαφνομαδάρα, βόρειοανατολικά του χωριού, μεταξύ του Κουρνά και του Κάστελλου. Είναι ένα εκπληκτικής φυσικής ομορφιάς μονοπάτι ανάμεσα σε πλούσια βλάστηση, ενώ υπάρχει και τρεχούμενο νερό, σχεδόν όλο το χρόνο. Το όνομά του μονοπατιού, οφείλεται στην παρουσία του δέντρου Quercus ilex, που στο Κρητικό ιδίωμα λέγεται Αζίλακας, ενώ στην υπόλοιπη Ελλάδα Άριος Δρύς.